M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 3/2/2025

**KLM real estate a.s., Žižkova 15, 811 02 Bratislava - mestská časť Staré Mesto  – ponuka na prijatie daru pozemkov pod verejnými komunikáciami** **vybudovanými v rámci stavby „RETAIL BOX ŠAĽA“**

Návrh na uznesenie:

Mestské zastupiteľstvo v Šali

## prerokovalo

ponuku na prijatie daru pozemkov pod verejnými komunikáciami vybudovanými v rámci stavby „RETAIL BOX ŠAĽA“,

## schvaľuje

prijatie daru nehnuteľností – pozemkov, parcela registra CKN číslo 2112/5, zastavaná plocha a nádvorie o výmere 4 m2 a parcela registra CKN číslo 2112/6, zastavaná plocha   
a nádvorie o výmere 15 m2, vedené katastrálnym odborom Okresného úradu Šaľa pre   
obec a katastrálne územie Šaľa na liste vlastníctva č. 5626 v celosti, od spoločnosti   
KLM real estate a.s., so sídlom Žižkova 15, 811 02 Bratislava - mestská časť Staré Mesto, IČO: 46 813 624.

**Spracoval: Predkladá:**

Mgr. Miloš Kopiary v. r. Mgr. Miloš Kopiary v. r.

referent OSMaZM referent OSMaZM

Predložené mestskému zastupiteľstvu 13. marca 2025

**Dôvodová správa:**

Dňa 3.3.2025 bola Mestskému úradu v Šali (ďalej len „MsÚ“) prostredníctvom e-mailu doručená ponuka spoločnosti KLM real estate a.s., so sídlom: Žižkova 15, 811 02 Bratislava - mestská časť Staré Mesto, IČO: 46 813 624 (ďalej aj ako „navrhovateľ“) na prijatie daru nehnuteľností - parcela registra CKN číslo 2112/5, zastavaná plocha a nádvorie o výmere 4 m2 a parcela registra CKN číslo 2112/6, zastavaná plocha a nádvorie o výmere 15 m2, vedené katastrálnym odborom Okresného úradu Šaľa pre obec a katastrálne územie Šaľa na LV č. 5626 v celosti (Príloha č. 1 – ponuka spoločnosti KLM real estate a.s., Príloha č. 2 – výpis z ORSR KLM real estate a.s.).

Spoločnosť KLM Šaľa a.s., so sídlom: Karloveská 34, 841 04 Bratislava – mestská časť Karlova Ves, IČO: 51 411 407 (ďalej len „stavebník“) bola stavebníkom stavby „RETAIL BOX ŠAĽA“ (ďalej aj ako „Stavba“), v rámci ktorej stavebník vybudoval stavby miestnych ciest a chodníkov, vrátane prestavby štátnej cesty I/75 na kruhovú križovatku. Stavebník rovnako ponúkol mestu Šaľa bezodplatne do daru stavebný objekt **„SO 01 Úprava štátnej cesty I/75 a miestnych komunikácií, dopravné značenie /DZ/“,** stavebný objekt **„SO 02 Úprava verejného osvetlenia“,** časť stavebného objektu **„SO 14 Areálové komunikácie a spevnené plochy, dopravné značenie“** vrátane pozemkov vo vlastníctve stavebníka nachádzajúce sa pod ponúkanými stavebnými objektmi do výlučného vlastníctva mesta Šaľa, čo je predmetom samostatného bodu rokovania na tomto zasadnutí Mestského zastupiteľstva v Šali (ďalej len „MsZ“).

V zmysle záväzných podmienok, ktoré mesto Šaľa vydalo k územnému, stavebnému a následnému kolaudačnému konaniu ohľadom Stavby, je stavebník povinný po realizácii Stavby odovzdať do vlastníctva mesta Šaľa vybudované miestne komunikácie (cesty, chodníky a verejné osvetlenie), ktoré v zmysle osobitných právnych predpisov majú byť vo vlastníctve mesta a mesto je povinné ich prevádzkovať a zabezpečovať ich prevádzku. Nakoľko boli stavebné objekty vybudované aj na pozemkoch vo vlastníctve navrhovateľa, ktorý má rovnakú vlastnícku štruktúru ako stavebník, je majetkovoprávne vysporiadanie vlastníckeho práva k pozemkom nevyhnutné pre majetkovoprávne vysporiadanie vlastníckeho práva k stavebným objektom a následné užívanie stavieb verejných komunikácií.

Pozemky, ktoré sú predmetom ponuky ich bezodplatného prevodu do vlastníctva mesta Šaľa sa nachádzajú pod verejným chodníkom vedľa stavby stanice transformátorovej s.č. 826 - nehnuteľná kultúrna pamiatka (národná kultúrna pamiatka) (Príloha č. 3 – snímka z ortofotomapy).

Priemerná obstarávacia hodnota pozemkov bola na základe vyhlásenia navrhovateľa vo výške **50,-** **EUR/m2**, čo pri ich celkovej výmere 19 m2 predstavuje celkovú obstarávaciu hodnotu   
**950,- EUR** (slovom: deväťstopäťdesiat eur). Trhová hodnota ponúkaných pozemkov je násobne vyššia.

Na základe aktuálneho výpisu z LV č. 5626, nie sú predmetné pozemky zaťažené žiadnymi ťarchami (Príloha č. 4. – Výpis z LV č. 5626).

V zmysle ust. § 4 ods. 3 písm. e) Zásad hospodárenia s majetkom mesta Šaľa nadobúdanie nehnuteľného majetku do vlastníctva mesta Šaľa schvaľuje MsZ.

**Stanovisko MsÚ:**

V zmysle skutočností uvedených v dôvodovej správe MsÚ odporúča MsZ prijať uznesenie v navrhovanom znení.