**N á v r h**

**k pripomienkovaniu**

Mestské zastupiteľstvo mesta Šaľa podľa ustanovenia § 6, § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 79 ods. 3 zákona č. 30/2019 Z. z. o hazardných hrách a o zmene a doplnení niektorých zákonov v znení neskorších predpisov (ďalej len „zákon o hazardných hrách“)

sa uznieslo na tomto

**Všeobecne záväznom nariadení**

**č. 1/2025**

**o zákaze umiestnenia herní na území mesta Šaľa**

**§ 1**

**Úvodné ustanovenie**

Účelom Všeobecne záväzného nariadenia mesta Šaľa č. 1/2025 o zákaze umiestnenia herní na území mesta Šaľa (ďalej len „VZN“) je vo verejnom záujme regulovať a obmedziť prevádzkovanie herní, hazardných hier a účasti na nich na území mesta Šaľa, znížiť riziká vyplývajúce z prevádzkovania hazardných hier a vytvoriť podmienky na ochranu verejného záujmu pri prevádzkovaní hazardných hier.

**§ 2**

**Podmienky umiestňovania herní na území mesta Šaľa**

Na celom území mesta Šaľa nemožno umiestniť herňu v týchto zákonom o hazardných hrách stanovených budovách:

* 1. hotely, motely a penzióny;
  2. budovy pre obchod a služby;
  3. budovy pre kultúru a na verejnú zábavu;
  4. bytové domy.

**§ 3**

**Zrušovacie ustanovenie**

Nadobudnutím účinnosti tohto VZN sa zrušuje Všeobecne záväzné nariadenie č. 10/2020 zo dňa 3. decembra 2020 o podmienkach umiestňovania herní na území mesta Šaľa.

**§ 4**

**Účinnosť**

Toto VZN nadobúda účinnosť pätnástym dňom od vyvesenia na úradnej tabuli v meste.

Mgr. Jozef Belický v. r.

primátor mesta